Uiteensetting van die nuwe Voorkeur Aankope Beleidsraamwerk (Deel 3) | SEESA
SEESA > Uncategorized > Uiteensetting van die nuwe Voorkeur Aankope Beleidsraamwerk (Deel 3)
Dele 1 en 2 van hierdie reeks het gekyk na die nuwe Voorkeur Aankope Beleidsraamwerk Wet (VABW). Die laaste artikel in hierdie reeks kyk na subkontraktering na toekenning van 'n tender (kontrak) asook die kansellasie van 'n tender.
Regulasie 12 van die VABW: vereistes vir die subkontraktering na 'n tender toegeken is
Dit stel dat 'n entiteit waaraan 'n tender toegestaan is, kan slegs 'n subkontraktering ooreenkoms aangaan indien hulle goedkeuring vanaf die staat ontvang het. Dit bepaal ook verder dat waar 'n entiteit 'n tender toegestaan is, in 'n aangewese sektor, daardie tender nie gesubkontrakteer kan word in so 'n wyse dat dit tot gevolg het dat die plaaslike produksie, of die algehele waarde van die kontrak verminder word na onder die vasgestelde drempel.
Die laaste vereiste vir die subkontraktering in terme van Regulasie 12 bepaal dat 'n entiteit waaraan die tender toegestaan is nie meer as 25% van die kontrak kan subkontrakteer na 'n entiteit wat nie dieselfde BSEB vlak of 'n hoër BSEB het as die entiteit waaraan die kontrak toegeken is nie. Behalwe in die geval waar die kontrak aan 'n EME gesubkontrakteer word. Die EME moet egter oor die kapasiteit beskik as ook die vermoeë beskik om die kontrak te kan uitvoer voor die kontrak aan die betrokke EME gesubkontrakteer kan word.
Kansellasie van 'n tender
In terme van Regulasie 13 van Die Wet kan 'n Staatsorgaan alvorens die tender toegestaan is, die tender aansoek kanselleer indien:
Daar nie meer 'n behoefte vir die dienste of goedere is nie as gevolg van onvoorsiene omstandighede;
Daar nie meer fondse beskikbaar om die projek te befonds nie;
Hulle het geen aanvaarbare aansoeke ontvang vir die tender nie;
Daar is 'n wesenlike onreëlmatigheid met die tender proses:
Indien die staat besluit om voort te gaan met die kansellasie van die tender moet die besluit gepubliseer word op dieselfde manier as wat die oorspronklike tender uitnodiging gepubliseer is;
Die tender kan slegs vir 'n tweede keer gekanselleer word met vooraf verkrygde toestemming van die relevante tesourie
Soos u met die reeks artikels kan sien is dit baie belangrik vir besighede om bewus te wees van al die implikasie en vereistes soos voorgeskryf in Die Wet. Ons hoop dat die reeks artikels darem bietjie lig sal kan werp op die bogemelde.